[pic] | COMISIA COMUNITĂŢILOR EUROPENE |

Bruxelles, 26.2.2008

COM(2008) 105 final

2008/0038 (COD)

Adaptare la procedura de reglementare cu control Propunere de

DIRECTIVĂ A PARLAMENTULUI EUROPEAN ȘI A CONSILIULUI

de modificare a Directivei 79/409/CEE a Consiliului privind conservarea păsărilor sălbatice, în ceea ce privește implementarea competențelor de executare conferite Comisiei

(prezentată de Comisie)

EXPUNERE DE MOTIVE

1. Contextul propunerii

1.1 Reforma procedurilor de comitologie

Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[1] a fost modificată prin Decizia 2006/512/CE a Consiliului din 17 iulie 2006[2].

Articolul 5a din Decizia 1999/468/CE modificată introduce o nouă procedură de reglementare cu control în cazul măsurilor cu caracter general concepute în vederea modificării unor elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesențiale.

1.2. Aliniere prioritară și aliniere generală

Într-o declarație comună[3], Parlamentul, Consiliul și Comisia au adoptat o listă a actelor de bază care trebuiau adaptate urgent la decizia modificată pentru a încorpora noua procedură de reglementare cu control (aliniere prioritară). Pentru ca procedura de reglementare cu control să poată fi aplicată și celorlalte acte care au fost adoptate prin codecizie și care se aplicau deja în momentul intrării în vigoare a Deciziei 2006/512/CE, declarația comună invită, de asemenea, la adaptarea acestor acte în conformitate cu procedurile aplicabile (aliniere generală).

Comisia s-a angajat să inițieze o analiză a tuturor acestor acte, pentru a prezenta propunerile legislative înainte de sfârșitul anul 2007, în vederea adaptării acestora, dacă este necesar, la noua procedură de reglementare cu control[4].

1.3. Metoda adoptată

Așa cum se precizează în Comunicarea Comisiei către Parlamentul European și către Consiliu din 23 noiembrie 2007[5], Comisia a procedat la o analiză atentă a tuturor instrumentelor adoptate prin codecizie, pentru a le identifica pe acelea prin care este abilitată să adopte măsuri generale al căror scop este modificarea elementelor neesențiale ale actului de bază respectiv. Comisia a identificat astfel peste 200 de acte care trebuie să facă obiectul unei adaptări.

Unele dintre aceste acte figurează în programul de codificare al Comisiei. Este cazul Directivei Consiliului din 2 aprilie 1979 privind conservarea păsărilor sălbatice (79/409/CEE)[6]. Adaptarea la noua procedură trebuie efectuată, în funcție de etapa în care se află procesul de codificare, fie prin modificarea propunerii codificate, fie, cum este în cazul de față, prin modificare legislativă.

2. Elementele juridice ale propunerii

Obiectivul adaptării este de a introduce procedura de reglementare cu control, astfel cum este aceasta organizată de articolul 5a din Decizia 1999/468/CE modificată.

În special, articolul 15 trebuie adaptat la procedura de reglementare cu control, deoarece prevede adoptarea unor măsuri generale care vizează modificarea unor elemente neesențiale ale Directivei 79/409/CEE, inter alia prin completarea acesteia.

Articolul 17 trebuie modificat pentru a include o trimitere la articolul 5a din Decizia 1999/468/CE.

Actul de bază fiind o directivă, adaptarea trebuie să se facă printr-un act echivalent.

2008/0038 (COD)

Adaptare la procedura de reglementare cu control Propunere de

DIRECTIVĂ A PARLAMENTULUI EUROPEAN ȘI A CONSILIULUI

de modificare a Directivei 79/409/CEE a Consiliului privind conservarea păsărilor sălbatice, în ceea ce privește implementarea competențelor de executare conferite Comisiei

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 175 alineatul (1),

având în vedere propunerea Comisiei[7],

având în vedere avizul Comitetului Economic și Social European[8],

având în vedere avizul Comitetului Regiunilor[9],

hotărând în conformitate cu procedura stabilită la articolul 251 din tratat[10],

întrucât:

(1) Directiva 79/409/CEE[11] a Consiliului prevede că anumite măsuri trebuie adoptate în conformitate cu Decizia 1999/468/CE a Consiliului din 28 iunie 1999 a Consiliului de stabilire a normelor privind exercitarea competențelor de executare conferite Comisiei[12].

(2) Decizia 1999/468/CE a fost modificată prin Decizia 2006/512/CE, care a introdus o procedură de reglementare cu control în cazul măsurilor cu caracter general menite a modifica unele elemente neesențiale ale unui act de bază adoptat în conformitate cu procedura menționată la articolul 251 din tratat, inclusiv prin eliminarea unora dintre aceste elemente sau prin completarea lor prin adăugarea unor noi elemente neesențiale.

(3) În conformitate cu declarația comună a Parlamentului European, a Consiliului și a Comisiei[13] privind Decizia 2006/512/CE, pentru ca această nouă procedură să fie aplicabilă actelor deja în vigoare modificate în conformitate cu procedura prevăzută la articolul 251 din tratat, acestea trebuie să fie adoptate în conformitate cu procedurile aplicabile.

(4) În ceea ce privește Directiva 79/409/CEE, Comisia ar trebui să fie împuternicită, în special, să modifice anumite anexe în funcție de progresele științifice și tehnice. Întrucât măsurile respective au un domeniu general de aplicare și sunt destinate modificării elementelor neesențiale ale Directivei 79/409/CE și completării acesteia prin adăugarea unor elemente noi neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

(5) Prin urmare, Directiva 79/409/CEE ar trebui modificată în consecință.

(6) Deoarece modificările aduse Directivei 79/409/CEE prin prezenta directivă sunt adaptări, care privesc numai comitologia, nu este necesară transpunerea acestora de către statele membre. Prin urmare, nu este necesar să se prevadă dispoziții în acest sens,

ADOPTĂ PREZENTA DIRECTIVĂ:

Articolul 1

Directiva 79/409/CEE se modifică după cum urmează:

(1) Articolul 15 se înlocuiește cu următorul text:

„Articolul 15

Comisia adoptă modificările necesare pentru adaptarea anexelor I și V la progresele tehnice și științifice și modificările menționate la articolul 6 alineatul (4) al doilea paragraf. Măsurile respective fiind destinate modificării elementelor neesențiale ale prezentei directive, sunt adoptate în conformitate cu procedura de reglementare cu control menționată la articolul 17 alineatul (2).”

(2) Articolul 17 se înlocuiește cu următorul text:

„Articolul 17

1. Comisia este asistată de Comitetul pentru adaptarea la progresele tehnice și științifice.

2. În cazul în care se face trimitere la prezentul alineat, se aplică articolul 5a alineatele (1)-(4), precum și articolul 7 din Decizia 1999/468/CE, având în vedere dispozițiile articolului 8 din aceasta.”

Articolul 2

Prezenta directivă intră în vigoare la […].

Articolul 3

Prezenta directivă se adresează statelor membre.

Adoptată la Bruxelles, […]

Pentru Parlamentul European Pentru Consiliu

Președintele Președintele

[…] […]

[1] JO C 203, 17.7.1999, p. 1.

[2] JO L 200, 22.7.2006, p. 11.

[3] JO C 255, 21.10.2006, p. 1.

[4] PE 376.314v01-00 – A6-0236/2006 (declarație a Comisiei anexată raportului Parlamentului)

[5] COM(2007) 740 final.

[6] JO L 103, 25.4.1979, p. 1. Directivă modificată ultima dată prin Directiva 2006/105/CE (JO L 363, 20.12.2006, p. 368).

[7] JO C […], […], p. […].

[8] JO C […], […], p. […].

[9] JO C […], […], p. […].

[10] JO C […], […], p. […].

[11] JO L 103, 25.4.1979, p. 1. Directivă modificată ultima dată prin Directiva 2006/105/CE (JO L 363, 20.12.2006, p. 368).

[12] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

[13] JO C 255, 21.10.2006, p. 1.